wannaphong/clean_thaiwikipedia huggingface dataset:
# มุขมณฑลโรม
มุขมณฑลโรม Diocese of Rome เป็นมุขมณฑลโรมันคาทอลิกในประเทศอิตาลีCatholic Encyclopedia article: Rome มุขนายกประจำมุขมณฑลนี้มีตำแหน่งเป็นพระสันตะปาปา ซึ่งเป็นประมุขคริสตจักรโรมันคาทอลิกทั่วโลก สมเด็จพระสันตะปาปาฟรานซิสเป็นประมุขพระองค์ปัจจุบัน 

 มุขนายก 
มุขนายกประจำมุขมณฑลโรม ดำรงตำแหน่งอื่น ๆ ด้วย ดังนี้
 ผู้แทนองค์พระคริสต์
 ผู้สืบตำแหน่งเจ้าชายแห่งอัครทูต 
 ปอนทิฟสูงสุดแห่งคริสตจักรสากล
 ไพรเมตแห่งอิตาลี
 มุขนายกมหานครและอัครมุขนายกแห่งภาคโรม
 องค์อธิปัตย์แห่งนครรัฐวาติกัน
 ผู้รับใช้บรรดาผู้รับใช้พระเป็นเจ้า

 อาณาเขต 
มุขมณฑลโรมมีพื้นที่ 881 ตารางกิโลเมตรEntry at catholic-hierarchy.org ครอบคลุมนครรัฐวาติกันทั้งหมด รวมถึงกรุงโรม เมืองหลวงของประเทศอิตาลี โดยแต่ละส่วนจะมีอุปมุขนายกปกครองแยกกัน ดังนี้
 อุปมุขนายกแห่งกรุงโรม หรือ พระคาร์ดินัลวิคาร์ ปกครองมุขมณฑลในส่วนที่อยู่ในเขตอธิปไตยของประเทศอิตาลีและมหาวิหารนักบุญยอห์น ลาเตรัน ซึ่งเป็นอาสนวิหารประจำมุขมณฑล
 อุปมุขนายกแห่งนครรัฐวาติกัน ปกครองมุขมณฑลในส่วนที่อยู่ในนครรัฐวาติกัน อันเป็นที่ตั้งของมหาวิหารนักบุญเปโตร

 มุขมณฑลรอบกรุงโรม 
มุขมณฑลโรมมีมุขมณฑลบริวารซึ่งเรียกว่า "มุขมณฑลรอบกรุงโรม" (Suburbicarian diocese)For the etymology of this word, see Etymology of the English word suburbicarian โดยแต่ละมุขมณฑลมีพระคาร์ดินัลมุขนายกเป็นประมุข มุขมณฑลรอบกรุงโรม ได้แก่
 มุขมณฑลรอบกรุงโรมปอร์โต-ซันตา รูฟีนา
 มุขมณฑลรอบกรุงโรมอัลบาโน
 มุขมณฑลรอบกรุงโรมฟรัสกาตี
 มุขมณฑลรอบกรุงโรมปาเลสตรีนา
 มุขมณฑลรอบกรุงโรมซาบีนา-ปอจโจ มีร์เตโต
 มุขมณฑลรอบกรุงโรมเวลเลตรี-เซญญี
# ยาซูชิ อากิโมโตะ
ยาซูชิ อากิโมโตะ (เกิดวันที่ 2 พฤษภาคม ค.ศ. 1958) เป็นผู้ผลิตเพลงชาวญี่ปุ่น, นักแต่งเพลง และนักเขียนบทโทรทัศน์ เป็นที่รู้จักกันดีในการประพันธ์เพลงและสร้างกลุ่มไอดอลของญี่ปุ่น โอเนียงโกะ คลับ และ แฟรนไชส์ไอดอลเอเคบีโฟร์ตีเอตกรุ๊ป ยอดขายรวมของซิงเกิลที่เขาได้เขียนเกิน 100 ล้านชุด ทำให้เขาเป็นนักแต่งเพลงที่ขายดีที่สุดในญี่ปุ่น

อาชีพ
อากิโมโตะ เขียนนวนิยายสยองขวัญ Chakushin Ari (着信アリ) ซึ่งนำไปสู่ภาพยนตร์ในปี 2003 ก่อนที่จะสร้างโดย Hollywood ในปี 2008 (2551)

อากิโมโตะ กลายเป็นนักเขียนโทรทัศน์ในโรงเรียนมัธยมปลาย เขาได้ผลิตรายการโทรทัศน์มากมายเช่น อุตะบัง

ในปี 1981 อากิโมโตะได้เริ่มเป็นนักแต่งเพลง โดยมีการแต่งเพลงให้กับวงโฟล์กร็อก เดอะ อัลฟี รวมไปถึงศิลปินคนอื่นๆ ที่เขาเขียนบทเพลงให้เช่น คินกิคิดส์, มินาโกะ ฮนดะ, วิงก์, ทันเนลส์, โอเนียงโกะ คลับ, เอเคบีโฟร์ตีเอต, เอสเคอีโฟร์ตีเอต, เอสดีเอ็นโฟร์ตีเอต, เอ็นเอ็มบีโฟร์ตีเอต, เอชเคทีโฟร์ตีเอต, เอ็นจีทีโฟร์ตีเอต, เอสทียูโฟร์ตีเอต, โนกิซากะโฟร์ตีซิกซ์ และเคยากิซากะโฟร์ตีซิกซ์ นอกจากนี้เขายังเขียนซิงเกิ้ลสุดท้ายของ "ฮิบาริ มิโซระ"ที่ชื่อว่า "คาวาโนะ นางาเระโนะโยนิ" และเขียนเพลงซิงเกิลเปิดตัวของเจโร ที่ชื่อ "อูมิ ยูกิ"

เขาได้เปิดตัววงน้องสาวเอเคบีที่ประเทศอินโดนีเซีย ชื่อว่า JKT48 ได้จัดออดิชันขึ้นเมื่อวันที่ 8 ตุลาคม 9, 2011 และสมาชิกอย่างเป็นทางการได้ประกาศช่วงต้นเดือนพฤศจิกายน 2011 เป็นวงน้องสาวต่างประเทศลำดับแรก

ในเดือนตุลาคมปี 2012 ได้เปิดตัววงน้องสาวเอเคบีที่ประเทศจีนเป็นวงน้องสาวต่างประเทศอันดับสอง ชื่อว่า SNH48 และ 9 มิถุนายน 2016 ประกาศถอน SNH48 จากการบริหารในญี่ปุ่น หลังจากที่ทางวงได้ละเมิดสัญญา โดยการตั้งวงน้องสาว BEJ48 (ปักกิ่ง) และ GNZ48 (กวางโจว) โดยไม่ได้รับอนุญาต

วันที่ 12 กุมภาพันธ์ 2017 ได้เปิดตัววงน้องสาวเอเคบีที่ประเทศไทยเป็นวงน้องสาวต่างประเทศอันดับสาม ชื่อว่า BNK48

วันที่ 4 กุมภาพันธ์ 2018 ได้เปิดตัววงน้องสาวเอเคบีที่ไต้หวันเป็นวงน้องสาวต่างประเทศอันดับสี่ ชื่อว่า TPE48

เมื่อวันที่ 28 เมษายน 2018 วงน้องสาวต่างประเทศอันดับห้าที่ประเทศฟิลิปปินส์ ชื่อว่า MNL48 ได้ประกาศสมาชิกอย่างเป็นทางการ 

เขาได้เป็นศาสตราจารย์และรองปอธิการบดีของมหาวิทยาลัยศิลปะและการออกแบบเกียวโต

เมื่อวันที่ 17 มีนาคม 2014 มีการประกาศว่า อากิโมโตะ ได้รับการแต่งตั้งว่าเป็นสมาชิกของคณะกรรมการโอลิมปิกกรุงโตเกียวปี 2020 และได้รับมอบหมายให้ทำพิธีเปิดพร้อมกับช่างภาพ มิกะ นินะงะวะ ที่เคยผลิตมิวสิกวิดีโอสำหรับ AKB48 ได้แก่ Heavy Rotation ปี 2010 (2553) และ Sayonara Crawl ปี 2013 (2556) คำร้องต่อการแต่งตั้งของเขาถูกสร้างขึ้นเนื่องจากเป็นตัวแทน "ปฏิเสธ" ของวงการบันเทิงในญี่ปุ่นโดยมีลายเซ็น 11,000 ลายเซ็นเมื่อวันที่ 23 มีนาคม

ชีวิตส่วนตัว
 เขาแต่งงานกับ มะมิโกะ ทาคาอิ สมาชิก Onyanko Club ในปี 1988 (2531)

รางวัล
 2008: 41st Japan Lyricist Awards — Grand Prix (สำหรับเพลง "Umiyuki",โดย Jero)
 2012: 51st Japan Record Award รางวัลพิเศษ
# เอแอนด์พี ออร์ชาร์ด
เอแอนด์พี ออร์ชาร์ด (A&P Orchard) เป็นสวนมังคุดอินทรีย์ที่ใหญ่ที่สุดในไทย (พ.ศ. 2551) สมพงษ์ สังวรารัตนกุล.  (2552, กันยายน).  เด่นจากปก.  เมืองไม้ผล. 103/252, 23 - 31. ถือกำเนิดขึ้นใน พ.ศ. 2502 ที่ จ. ตราด ริเริ่มโดย นายสวัสดิ์ วัฒนวินิน และนางสำราญ วัฒนวินิน
ปัจจุบันทำธุรกิจด้านการผลิตและแปรรูปมังคุดอินทรีย์

 ประวัติ 

เมื่อ พ.ศ. 2502 นายสวัสดิ์ วัฒนวินิน และนางสำราญ วัฒนวินิน (รุ่นที่ 1) เริ่มทำสวนมังคุดในพื้นที่ดินสวนเอแอนด์พี ออร์ชาร์ด ต่อมา พ.ศ. 2535 นายโอฬาร วัฒนวินิน (รุ่นที่ 2) และภรรยา รับช่วงต่อจากนายสวัสดิ์ วัฒนวินิน และนางสำราญ วัฒนวินิน บิดามารดา จนกระทั่ง พ.ศ. 2541 เริ่มนำวิธีการผสมผสานกับเกษตรเคมี และเริ่มลดปริมาณการใช้สารเคมีลงโดยตัดกระบวนการที่มีสารเคมีออกจนหมดทุกกระบวนการ จนกระทั่ง พ.ศ. 2547 จึงเข้าสู่การผลิตแบบเกษตรอินทรีย์ 100% ตามมาตรฐาน GAP ภายหลังจึงเริ่มดำเนินการด้านอุตสาหกรรมการแปรรูปอาหาร ด้วยไบโอนาโนเทคโนโลยี โดยมีนายโอฬาร วัฒนวินินเป็นผู้ดำเนินการจนถึงปัจจุบันในนามของ บจก. เอเชีย แอนด์ แปซิฟิค ควอลิตี้ เทรด.

 ลักษณะทางกายภาพ 

สวนเอแอนด์พี ออร์ชาร์ด มีพื้นที่ประมาณ 400  ไร่ ตั้งอยู่ทางทิศตะวันตกเฉียงเหนือของ จ. ตราด ห่างจากตัวเมืองตราด ประมาณ 29 กม. ติดกับอำเภอบ่อไร่ มีลักษณะเป็นพื้นที่ราบ ด้านหน้าของสวนมีบ่อน้ำขนาดใหญ่พาดผ่านข้างถนน

 ผลิตภัณฑ์จากสวนเอแอนด์พี ออร์ชาร์ด 

 น้ำมังคุดอินทรีย์ 100% A&P Orchard
 มังคุดอินทรีย์
 แยมมังคุดอินทรีย์
 เปลือกมังคุดอินทรีย์
 ผงมังคุดอินทรีย์
 ลองกองอินทรีย์
 ตะไคร้อินทรีย์
 ข่าอินทรีย์

 รางวัล 

 รางวัลสินค้าไทยแห่งปี 2532

 ได้รับการรับรอง GAP (Good Agricultural practice) ปี 2547

 ได้รับการรับรอง ออร์แกนิค ไทยแลนด์ กรมวิชาการเกษตร กระทรวงเกษตรและสหกรณ์ ปี 2549

 รางวัลชนะเลิศ เกษตรกรดีเด่น สาขาเกษตรอินทรีย์ ระดับเขต ประจำปี 2551 สำนักงานส่งเสริมและพัฒนาเกษตรเขต 3 กรมส่งเสริมการเกษตร จ.ระยอง

 ได้รับการรับรองมาตรฐานเกษตรอินทรีย์จากกรมวิชาการเกษตร สหภาพยุโรป (EU) และสหรัฐอเมริกา (USA) จาก Dr. Riccardo Cozzo เมื่อวันที่ 13 กรกฎาคม 2552 เลขที่ IT BAC 009629 และ US BAC 009629

 รางวัล Green Solution Award 2012 โครงการประยุกต์ใช้ นาโนไบโอเทคโนโลยีในสวนมังคุดอินทรีย์ พ.ศ. 2555 จากสภาอุตสาหกรรมแห่งประเทศไทยและสำนักงานนวัตกรรมแห่งชาติ (องค์การมหาชน)

 ตัวแทนแสดงศักยภาพเกษตรอินทรีย์ของไทย ในงาน The 8th China International SME Fair ครั้งที่ 8 กวางโจว ประเทศจีน นันท์นภัส ราชเจริญ. (2554, กันยายน).  แทนคำขอบคุณ...จากใจจริง. เกษตรวาไรตี้ รู้แล้วรวย.  1(1), 6.

 วิทยากรรับเชิญในงานมหกรรมการนำเสนอผลงานวิจัยแห่งชาติประจำปี 2555 (Thailand Research Expo 2012) สำนักงานคณะกรรมการวิจัยแห่งชาติ (วช.)

 รางวัลชมเชย การประกวดรางวัลสุดยอด SMEs แห่งชาติ ครั้งที่ 5 (5th SMEs National Awards 2012) กลุมธุรกิจอาหารและเครื่องดื่ม จากสำนักงานสงเสริมวิสาหกิจขนาดกลางและขนาดย่อม (สสว.) กระทรวงอุตสาหกรรม เมื่อวันที่ 24 เมษายน พ.ศ. 2556  "SME ASTV : แบรายชื่อเข้ารอบสุดท้าย ชิง “สุดยอด SMEs แห่งปี”. ASTV ผู้จัดการออนไลน์. 18 เมษายน 2556.

 สุดยอดผลิตภัณฑ์ OTOP ดีเด่น (Provincial Star OTOP) จังหวัดตราดประจำปี 2556 (ส.ปชส.ตราด) จังหวัดตราด ประกาศผลการคัดสรรสุดยอดผลิตภัณฑ์ OTOP เด่น จังหวัดตราด (Province Star OTOP : PSO), 12 มิ.ย. 2556
# เจ้าหญิงเหวินเฉิง
เจ้าหญิงเหวินเฉิง (, ; ประสูติ: ไม่ทราบ — สิ้นพระชนม์: ค.ศ. 680Zizhi Tongjian, vol. 202.) พระราชนัดดาในจักรพรรดิถังไท่จงของจีน ที่ซึ่งอภิเษกสมรสกับพระเจ้าซงแจ็นกัมโป พระมหากษัตริย์ทิเบต ถือเป็นการอภิเษกสมรสเพื่อสร้างสัมพันธไมตรีที่ดีระหว่างจีนกับทิเบต พระนางมีพระสมัญญานามอันเป็นที่รู้จักในหมู่ชาวทิเบตว่า กยาโมซา  แปลว่า "พระชายาชาวจีน"Dowman 1988, p. 41

 พระราชประวัติ 
ตามบันทึกของจีนในปี ค.ศ. 634 ได้กล่าวถึงราชทูตของพระเจ้าซงแจ็นกัมโป ว่าทรงทูลขอพระราชทาน (ทิเบตว่า ทรงเรียกร้อง)Powers 2004, pp. 168-9 ที่จะสมรสกับเจ้าหญิงจีนแต่กลับถูกปฏิเสธ ต่อมาในช่วงปี ค.ศ. 635-636 กองทัพของพระเจ้าซงแจ็นกัมโปได้บุกโจมตีชนเผ่าอาซา (Tüyühün; ผู้สืบเชื้อสายในปัจจุบันคือชาวมองโกลขาว) ที่ตั้งถิ่นฐานบริเวณทะเลสาบโกโกนูร์ (ปัจจุบันคือ ทะเลสาบชิงไห่) ซึ่งบริเวณดังกล่าวเป็นเส้นทางการค้าที่สำคัญของจีนในอดีต

ในห้วงปีเดียวกันนั้นได้มีการรณรงค์กระด้างกระเดื่องต่อจีน (ซึ่งจีนได้รับชัยชนะ) และเพื่อสัมพันธภาพทางการทูตจักรพรรดิจีนจึงตกลง (ประวัติศาสตร์ทิเบตกล่าวว่า บังคับขู่เข็ญ) ให้มีการอภิเษกสมรสกับเจ้าหญิงเหวินเฉิงกับกษัตริย์ทิเบตในปี ค.ศ. 640 และได้กลายเป็นสัมพันธภาพที่ดีระหว่างทิเบตกับจีนตลอดรัชสมัยที่เหลือของกษัตริย์ซงแจ็นกัมโป

เจ้าหญิงเหวินเฉิงทรงนับถือพระพุทธศาสนา เช่นเดียวกับเจ้าหญิงภฤกุฏี พระราชชายาชาวเนปาลของพระเจ้าซงแจ็นกัมโป พระนางกล่าวว่าจะนำพระพุทธศาสนาเข้ามาให้เป็นที่รู้จักในทิเบตLaird 2006, pg. 35

 เชิงอรรถ
# สถานีรถไฟลิเวอร์พูลถนนไลม์
สถานีรถไฟลิเวอร์พูลถนนไลม์  เป็นสถานีรถไฟปลายทางที่ให้บริการใจกลางเมืองลิเวอร์พูลประเทศอังกฤษ สถานีรถไฟเป็นปลายทางแยกของสายหลักชายฝั่งตะวันตกจากยูสตันลอนดอน และรถไฟด่วนทรานส์เพนไนน์ ผ่านสถานีรถไฟใต้ดินสายวีร์รอล จากเครือข่ายเมอร์ซีย์เรล สามารถเข้าถึงได้ผ่านสถานีหลัก ถนนไลม์ เป็นสถานีรถไฟที่ใหญ่ที่สุดในเมืองลิเวอร์พูล และเป็นหนึ่งใน 18 สถานีบริหารงาน โดยเครือข่ายรถไฟ
# ไทโอยูเรีย
ไทโอยูเรีย (Thiourea; สูตรโครงสร้าง: SC(NH2)2) เป็นสารอินทรีย์ที่มีกำมะถันหรือออร์กาโนซัลเฟอร์ชนิดหนึ่ง โครงสร้างคล้ายกับยูเรีย ยกเว้นออกซิเจนอะตอมหนึ่งของยูเรียถูกแทนที่ด้วยกำมะถัน การออกฤทธิ์ของสารทั้งสองต่างกันมาก โดยไทโอยูเรียจะใช้เป็นสารตั้งต้นในการสังเคราะห์สารเคมี ไทโอยูเรียมักจะหมายถึงกลุ่มของสารเคมีที่มีโครงสร้างทั่วไปเป็น  (R1R2N)(R3R4N)C=S ไทโอยูเรียมีความเกี่ยวข้องกับไทโอเอมีนเมื่อ เช่น RC(S)NR2, เมื่อ R เป็น หมู่เมทิล, หมู่เอทิล
thumb|left|120px|โครงสร้างทั่วไปของไทโอยูเรีย

 การใช้ประโยชน์ 
ในทางการเกษตร ไทโอยูเรียจัดเป็นสารสังเคราะห์ที่มีฤทธิ์กระตุ้นการงอกของเมล็ดและเร่งการออกดอกและการแตกตาอ่อน เช่น เมื่อแช่ในในไทโอยูเรีย จะกระตุ้นการงอกของเมล็ดมะเขือเปราะณิฏฐ์ศิริ สุยสุวรรณ และ ภัญชนา มีแก้วกุญชร. 2536. ผลของสารควบคุมการเจริญเติบโตที่มีต่อการงอกและผลผลิตของมะเขือเปราะ. การประชุมทางวิชาการของมหาวิทยาลัยเกษตรศาสตร์ ครั้งที่ 31, 3-6 กุมภาพันธ์ 2536 และเมื่อยดูกภูวดล บุตรรัตน์ และ อาคม วังเมือง. 2550. ผลของอุณหภูมิและสารควบคุมการเจริญเติบโตของพืชบางชนิดที่มีต่อการเจริญของเอ็มบริโอและการงอกของเมล็ดพืชสกุลนีตั้ม. การประชุมวิชาการนเรศวรวิจัยครั้งที่ 3. 28 -29 กรกฎาคม 2550 มหาวิทยาลัยนเรศวร. 9 หน้าการฉีดพ่นสารละลายไทโอยูเรียทางใบช่วยให้ส้มโอออกดอกได้มากขึ้นรุ่งนภา ทวนทอง และ วิจิตร วรรณชิต. 2551. ผลของสารพาโคลบิวทราโซลและไทโอยูเรียต่อการออกดอกและติดผลของส้มโอพันธุ์หอมหาดใหญ่. วารสารวิทยาศาสตร์เกษตร, 39 (3) (พิเศษ), 74 - 77 และกระตุ้นการแตกตาในเงาะโรงเรียนศิราณี ศรีวิเชียร สุภาภรณ์ เอี่ยมเข่ง และสุรพล ฐิติธนากุล. 2551. ผลของสารไทโอยูเรียต่อการแตกตาของเงาะพันธุ์โรงเรียน. วารสารวิทยาศาสตร์เกษตร. 39 (3), (พิเศษ), 69 -72
 อ้างอิง 

 อ่านเพิ่ม 

แหล่งข้อมูลอื่น
INCHEM assessment of thiourea
International Chemical Safety Card 0680
# 1-เมทิลไซโคลโพรพีน
1- เมทิลไซโคลโพรพีน (1-Methylcyclopropene; C4H6) เป็นอนุพันธ์ของไซโคลโพรพีน ซึ่งมีการใช้งานเป็นสารควบคุมการเจริญเติบโตในพืช มีฤทธิ์ดูดซับเอทิลีน อยู่ในรูปก๊าซ ไม่มีสี ไม่มีกลิ่น ยับยั้งการทำงานของเอทิลีนโดยแย่งพื้นที่ในการจับกับตัวรับเอทิลีน ทำให้พืชตอบสนองต่อเอทิลีนน้อยลง และลดการสร้างเอทิลีนของพืชได้ด้วย  
 การใช้ประโยชน์ 
ในทางการเกษตร นำ 1- เมทิลไซโคลโพรพีนมาใช้ประโยชน์ในการลดการสร้างเอทิลีนในพืชเศรษฐกิจหลังการเก็บเกี่ยว เช่น หน่อไม้ฝรั่ง ทุเรียน ลดการหลุดร่วงและการเกิดโรคในลองกอง ชะลอการเปลี่ยนสีของมะเขือเทศ บร็อกโคลีและลองกองมาระตรี เปลี่ยนศิริชัย และ อุษณา ไตรนอก. 2550. ผลของ 1-MCP (1-Methylcyclopropene) ที่มีต่อผักและผลไม้. วารสารวิทยาศาสตร์และเทคโนโลยี มหาวิทยาลัยมหาสารคาม. 26, 81 – 87  การรมหน่อไม้ฝรั่งด้วย 1- เมทิลไซโคลโพรพีน จะช่วยชะลอการเสื่อมสภาพของหน่อไม้ฝรั่งทั้งในด้านการสูญเสียน้ำหนัก การเปลี่ยนสี ความแน่นเนื้อ และยืดอายุการวางจำหน่ายได้วัลลภา วอทอง และ มยุรี กระจายกลาง. 2553. ผลของ 1-Methylcyclopropene ต่อคุณภาพหลังการเก็บเกี่ยวและอายุการวางจำหน่ายของหน่อไม้ฝรั่ง. การประชุมวิชาการเกษตรครั้งที่ 11 คณะเกษตรศาสตร์ มหาวิทยาลัยขอนแก่น, 25 – 26 มกราคม 2553, หน้า 455 - 459
 อ้างอิง
# ถ้วย (แก้ความกำกวม)
ถ้วย เป็นภาชนะก้นลึก สำหรับใส่น้ำหรือของบริโภค อาจหมายถึง
 ถ้วย หน่วยวัดปริมาตรและหน่วยตวงเดิมอย่างหนึ่ง 
 ถ้วยตวง เครื่องมือวัดของเหลวและผง ส่วนมากใช้ในการทำอาหาร
 ถ้วยรางวัล สิ่งที่ทำด้วยโลหะมีรูปร่างคล้ายถ้วย มีเชิง สำหรับให้เป็นรางวัลในการแข่งขัน
 ขนมไทยหลายชนิด เช่น ถ้วย ถ้วยตะไล ถ้วยฟู เป็นต้น
# เซี่ยวติ้งฮองไทเฮา
จักรพรรดินีเซี่ยวติ้ง พระพันปีหลวง  (, ไม่ปรากฏ-1614) เดิมเป็นพระมเหสีในจักรพรรดิหลงชิ่ง โดยทรงถวายตัวเป็นบาทบริจาริกา ในปีค.ศ.1567 และทรงได้รับการสถาปนาพระยศเป็น เซิงหวนหวงกุ้ยเฟย และมีพระประสูติกาล องค์ชายจูอี้จุน หลังจาก ค.ศ. 1572 (พ.ศ. 2115) จักรพรรดิหลงชิ่งสวรรคต องค์ชายจูอี้จุน ขณะนั้นพระชนมพรรษา 9 พรรษา เสด็จขึ้นครองราชย์เป็นสมเด็จพระจักรพรรดิว่านลี่  ทางราชสำนักสถาปนาพระยศ เซิงหวนหวงกุ้ยเฟย เป็น เหรินเซิงหวงกุ้ยไท่เฟย และพระราชอำนาจทั้งหมดจึงตกไปอยู่ที่พระนาง ซึ่งได้ให้มหาอำมาตย์จาง จวีเจิ้งเป็นผู้สำเร็จราชการแผ่นดิน และขันทีฝงเป่าขึ้นเป็นมหาขันที โดยให้ทั้งสองถือเป็นพระอาจารย์ของจักรพรรดิว่านลี่ ต่อมาเมื่อจักรพรรดิว่านลี่ เจริญพระชนมพรรษาขึ้น เริ่มมีการเบื่อหน่ายในราชการแผ่นดิน ทำพระองค์เสเพล สรรหาแต่ความรื่นเริง จนพระนางทรงพระพิโรธถึงกับจะถอดจักรพรรดิว่านลี่ออกจากฮ่องเต้ แต่ด้วยจางจวีเจิ้งและฝงเป่าช่วยทูลแก่พระนาง จึงคลายพระพิโรธลง เสด็จสวรรคตในปีที่สี่สิบสองของจักรพรรดิว่านหลี่ (ค.ศ.1614) หลังจากที่เสด็จสวรรคต จักรพรรดิว่านลี่ทรงสถาปนาพระนางเป็น จักรพรรดินีเซี่ยวติ้ง พระพันปีหลวง
# ว่าน หู่
ว่าน หู่  หรือ ว่าน ฮู่  เป็นขุนนางจีนซึ่งบางตำนานว่า มีชีวิตอยู่ราว 2,000 ปีก่อนคริสตกาล บางตำนานว่า อยู่ราวคริสต์ศตวรรษที่ 16 ตรงกับกลางสมัยราชวงศ์หมิง เอกสารที่ผลิตขึ้นในคริสต์ศตวรรษที่ 20 ระบุว่า เขาพยายามจะเป็นนักผจญอวกาศคนแรกของโลกโดยขึ้นสู่อวกาศด้วยจรวดที่ทำเอง ภายหลัง ชื่อของเขาได้ใช้ตั้งเป็นนามปล่องภูเขาไฟแห่งหนึ่งบนดวงจันทร์

ตำนาน

หวัง ถู

เรื่องราวของว่าน หู่ นั้นปรากฏเป็นครั้งแรกในบทความที่จอห์น เอลเฟรท วัตกินส์ (John Elfreth Watkins) เขียนลงนิตยสาร ไซอันติฟิกอะแมริคัน (Scientific American) ฉบับวันที่ 2 ตุลาคม ค.ศ. 1909 แต่ใช้นามว่า "หวัง ถู" (王屠) แทนที่จะเป็นว่าน หู่ บทความนั้นว่า

"ตำนานอ้างว่า บุคคลแรกที่อุทิศตนให้แก่ปัญหาเรื่องการเหาะเหินเดินอากาศนั้น คือ หวัง ถู ขุนนางชาวจีนซึ่งอยู่ในราว ๆ 2,000 ปีก่อนคริสตกาล เขาทำว่าวขนาดยักษ์คู่หนึ่งซึ่งมีรูปร่างเหมือนกันมาวางขนานกัน แล้วนั่งบนเก้าอี้ซึ่งผนึกไว้กลางว่าวคู่นั้น ก่อนให้บ่าวไพร่ 47 คนเอาเทียนที่แต่ละคนถือในมือจุดจรวด 47 ดอกที่ติดไว้ใต้เครื่องนั้น แต่จรวดซึ่งอยู่ใต้เก้าอี้เกิดระเบิดจนไหม้คลอกเขา ทั้งยังเป็นเหตุให้จักรพรรดิกริ้วถึงขนาดรับสั่งให้โบยเขาอย่างสาหัส"

อย่างไรก็ดี ในเวลา 2,000 ปีก่อนคริสตกาลดังอ้างถึงนั้น ประเทศจีนยังไม่มีดินปืนใช้ทำจรวด ดินปืนมีขึ้นหลังจากนั้น 3,000 ปี จึงเห็นกันว่า ตำนานข้างต้นเป็นแต่เรื่องขำขัน

ว่าน หู่

เรื่องราวของว่าน หู่ ได้รับการเผยแพร่อย่างกว้างขวาง เมื่อเฮอร์เบิร์ต เอส. ซิม (Herbert S. Zim) นักเขียนชาวอเมริกัน เขียนลงหนังสือ รอกเกตส์แอนด์เจตส์ (Rockets and Jets) เมื่อ ค.ศ. 1945 โดยไม่ปรากฏที่มาที่ไปแต่อย่างใดAmazon.com: Rockets and jets,: Herbert Spencer Zim: Books หนังสือนั้นว่า

"ต้นคริสต์ศตวรรษที่ 16 ว่านตกลงใจจะอาศัยประโยชน์จากวิชาการผลิตจรวดและดอกไม้ไฟอันก้าวหน้าของจีนในการส่งตนเองขึ้นสู่อวกาศ ร่ำลือกันว่า เขาสั่งทำเก้าอี้อันผนึกด้วยจรวด 47 ดอก ในวันออกสู่อวกาศนั้น ว่านนุ่งห่มอย่างดีแล้วขึ้นนั่งเก้าอี้จรวด ก่อนสั่งให้บ่าวไพร่ 47 คนจุดชนวนแล้วรีบวิ่งไปหลบเสีย ขณะนั้น เกิดระเบิดขนานใหญ่ เมื่อควันจางหาย ว่านกับเก้าอี้ก็อันตรธานหายไป และว่ากันว่า ไม่มีใครพบเห็นเขาอีกเลย"
# Maine Central Institute
เมนเซ็นทรัลอินสติทูด (MCI) เป็นโรงเรียนมัธยมอิสระก่อตั้งขึ้นในปี ค.ศ. 1866 ตั้งอยู่ในพิตต์สฟิว์, รัฐเมน, ในประเทศสหรัฐอเมริกา มีนักเรียนประมาณ 500 คน MCI เป็นสถาบันไม่อิงถึงศาสนา โรงเรียนมีนักเรียนทั้งประจำและไป-กลับ
# บัวรดน้ำ
บัวรดน้ำ  หรือ ภาชนะรดต้นไม้  เป็นภาชนะแบบพกพา ซึ่งมักจะมีด้ามจับและกรวยสำหรับรดน้ำต้นไม้ด้วยมือ โดยมีการใช้งานมาอย่างน้อยตั้งแต่ ค.ศ. 79 และตั้งแต่นั้นเป็นต้นมาก็มีการปรับปรุงการออกแบบจำนวนมาก นอกเหนือจากการรดน้ำต้นไม้แล้ว มันยังมีประโยชน์หลากหลาย เนื่องจากเป็นเครื่องมือที่ค่อนข้างอเนกประสงค์

ความจุของภาชนะสามารถอยู่ระดับใดก็ได้ตั้งแต่ 0.5 ลิตร (สำหรับพืชในครัวเรือนในร่ม) ถึง 10 ลิตร (สำหรับใช้ในสวนทั่วไป) โดยมักทำจากโลหะ, เซรามิก หรือพลาสติก ที่ปลายพวย "ปลายหัวฝักบัวรดน้ำ" (อุปกรณ์ เช่น ฝาครอบ มีรูเล็ก ๆ) เพื่อแยกกระแสน้ำออกเป็นหยด เพื่อหลีกเลี่ยงแรงดันน้ำที่มากเกินไปบนดินหรือบนพืชที่บอบบาง

thumb|upright|ภาชนะรด ซึ่งขุดพบที่คฤหาสน์ปาปีรี ประมาณ ค.ศ. 79

 ประวัติ 
คำว่า "watering can" (บัวรดน้ำ) ปรากฏครั้งแรกใน ค.ศ. 1692 ในไดอารีของลอร์ด ทิโมธี จอร์จ แห่งคอร์นวอลล์ ซึ่งเป็นคนทำสวนกระท่อมผู้กระตือรือร้น โดยก่อนหน้านั้นเป็นที่รู้จักกันในนาม "watering pot" (ภาชนะรดต้นไม้)

ต่อมา ใน ค.ศ. 1886 บัวรดน้ำ "ฮอว์ส" ได้รับการจดสิทธิบัตรโดยจอห์น ฮอว์ส สิทธิบัตรดังกล่าวอ่านได้ว่า "สิ่งประดิษฐ์ใหม่นี้เป็นฝักบัวรดน้ำต้นไม้ที่พกพาและทำให้เอียงได้ง่ายกว่ามาก รวมทั้งในขณะเดียวกันก็สะอาดกว่ามาก ตลอดจนปรับให้เหมาะกับการใช้งานมากกว่าสิ่งอื่นใดที่เสนอทางเลือกให้สาธารณชน"

ส่วนปลายหัวฝักบัวเรียกว่าปลายหัวฝักบัวรดน้ำ, หัวฝักบัว, ฝักบัว หรือหัวรด

 การใช้งานสมัยใหม่ 
ชาวสวนใช้บัวรดน้ำเพื่อรดน้ำต้นไม้, ส่วนคนงานทำถนนใช้เพื่อประยุกต์ใช้ยางมะตอยกับแอสฟอลต์ ตลอดจนในฐานะเครื่องประดับ และเป็นประจำในงานศิลปะเชิงสัญลักษณ์

 วัฒนธรรมประชานิยม 
 ปีแยร์-โอกุสต์ เรอนัวร์ ผู้เป็นศิลปินแนวอิมเพรสชันนิสต์ได้วาดผลงานในชื่อเด็กหญิงกับบัวรดน้ำ
 จอห์น ครีส ในภาพร่าง "จัดจ์นอต" ฟุตไลส์รีวิว ("เคมบริดจ์เซอร์คัส") มหาวิทยาลัยเคมบริดจ์ อธิบายบัวรดน้ำว่าเป็น: "ภาชนะชุบดีบุกทรงกระบอกขนาดใหญ่ที่มีแท่นเทแบบเจาะรู ใช้มากโดยชนชั้นล่างเพื่อจุดประสงค์ในการทำให้ผิวดินเปียก"

 ระเบียงภาพ
# ทะเลสาบอิลิแอมนา
ทะเลสาบอิลิแอมนา  เป็นทะเลสาบน้ำจืดขนาดใหญ่แห่งหนึ่งในทวีปอเมริกาเหนือ ทะเลสาบอิลิแอมนาตั้งอยู่ในทางทิศตะวันตกเฉียงใต้ของรัฐอะแลสกา ทางเหนือจรดคาบสมุทรอะแลสกา ตั้งอยู่ระหว่างอ่าวควีแจ็กกับเวิ้งคุก

ทะเลสาบอิลิแอมนา เป็นทะเลสาบที่ใหญ่ที่สุดที่พบได้ในอะแลสกา และถือเป็นทะเลสาบขนาดใหญ่เป็นอันดับแปดของสหรัฐอเมริกา และเป็นทะเลสาบที่ใหญ่ที่สุดแห่งหนึ่งของทวีปอเมริกาเหนือ พื้นที่ทะเลสาบครอบคลุมพื้นที่กว่า 1,000 ตารางไมล์ มีความยาว 77 ไมล์ ความกว้าง 22 ไมล์ และจุดที่ลึกที่สุดลึกถึง 1,000 ฟุต โดยเฉลี่ยน้ำในทะเลสาบจะมีอุณหภูมิประมาณ 50 องศาฟาเรนไฮต์ (10 องศาเซลเซียส)  ได้รับน้ำจากแม่น้ำควีแจ็ก และไหลออกสู่อ่าวบริสตอลU.S. Geological Survey Geographic Names Information System: Iliamna Lake 

คำว่า "อิลิแอมนา" มีความหมายว่า "ทะเลสาบปลาดำ" รอบ ๆ ทะเลสาบเป็นถิ่นที่อยู่ชนพื้นเมืองอะแลสกามานานกว่า 7,000 ปี โดยพื้นที่นี้เป็นถิ่นที่อยู่อาศัยของสัตว์ป่าและสัตว์น้ำนานาชนิด เช่น หมีกริซลีย์, ปลาแซลมอนซ็อกอาย เป็นต้น อีกทั้งยังเป็นไม่กี่แห่งในโลกที่พบแมวน้ำน้ำจืดอยู่ด้วย โดยแมวน้ำจะว่ายมาจากทะเลมาทางอ่าวบริสตอล รวมทั้งอาจพบวาฬเบลูกา หรือวาฬขาวว่ายเข้ามาได้ด้วย

ชนพื้นเมืองอะแลสกา มีความเชื่อว่า ณ ทะเลสาบแห่งนี้เป็นที่อยู่ของสัตว์ประหลาดขนาดใหญ่ ที่ลำตัวใหญ่พอที่จะชนเรือให้จม และทำให้ผู้คนจมน้ำตายได้ ซึ่งถ้าหากใครพบเจอสัตว์ประหลาดจะพบกับความอัปมงคลหรือถึงแก่ชีวิตในไม่ช้า ซึ่งมีผู้เคยตกปลา ณ ทะเลสาบแห่งนี้ ผูกสายเบ็ดของตนไว้กับตอไม้ขนาดใหญ่ ปรากฏว่า เมื่อปลาติดเบ็ดมันลากตอไม้นั้นทั้งตอลงในน้ำในแบบที่ทวนกระแสน้ำ รวมถึงมีผู้ที่เคยมองเห็นเงาดำของสัตว์ในน้ำขนาดใหญ่ เมื่อมองจากเครื่องบินด้วย

ซึ่งสัตว์ประหลาดในทะเลสาบอิลิแอมนานี้ เชื่อว่า คือ ปลาไพก์เหนือ ซึ่งเป็นปลากินเนื้อขนาดใหญ่ที่มีฟันแหลมคมในปาก ที่อาศัยอยู่ในทะเลสาบ และปลาสเตอร์เจียนขาว ซึ่งเป็นปลาสองน้ำขนาดใหญ่ที่สุดชนิดหนึ่งของโลก ที่เมื่อโตเต็มที่อาจยาวได้ถึง 20 ฟุต ก็อาศัยอยู่ในทะเลสาบแห่งนี้Alaskan Horror, "River Monsters" สารคดีทางแอนิมอลแพลเน็ต ทางทรูวิชั่นส์: ศุกร์ที่ 15 กุมภาพันธ์ 2556
# ตัวนำไฟฟ้า
ตัวนำไฟฟ้า ในวิชาฟิสิกส์และวิศวกรรมไฟฟ้า เป็นวัตถุหรือประเภทของวัสดุที่ให้ประจุไฟฟ้าไหลผ่านได้หนึ่งหรือหลายทิศทาง ตัวอย่างเช่น สายหุ้มฉนวนเป็นตัวนำไฟฟ้า เพราะสามารถนำไฟฟ้าได้ตามแนวยาว แต่ไม่ข้ามความกว้าง

ในวัสดุโลหะนำไฟฟ้า เช่น ทองแดงหรืออะลูมิเนียม อนุภาคประจุเคลื่อนที่ได้ คือ อิเล็กตรอน ประจุบวกยังอาจเคลื่อนที่ได้เช่นกัน เช่น อิเล็กโทรไลต์แคทไอออนของแบตเตอรี หรือโปรตอนเคลื่อนที่ในตัวนำโปรตอนของเซลล์เชื้อเพลิง ส่วนฉนวนเป็นวัสดุไม่นำไฟฟ้าโดยมีประจุเคลื่อนที่น้อย และสนับสนุนกระแสไฟฟ้าที่มีขนาดเล็กน้อย
# การลงแขก
การลงแขก หรือที่ภาคใต้เรียกว่า ซอมือ  เป็นวิธีการแลกเปลี่ยนแรงงานช่วยเหลือในการผลิต และเป็นส่วนสำคัญในการสร้างความสัมพันธ์อันดีระหว่างคนในหมู่บ้าน สมัยก่อน คนไทยอยู่ร่วมกันแบบพึ่งพาอาศัยกัน ใครทำอะไรที่หนักหนาเกินความสามารถของครอบครัวตน หรือเร่งจะให้งานเสร็จรวดเร็วมักจะไหว้วานขอความช่วยเหลือเพื่อนบ้าน หรือมิฉะนั้น เพื่อนบ้านพอรู้ข่าวก็แห่มาช่วยเหลือ ทำงานนั้นไปจนเสร็จ โดยเจ้าของงานจะหุงหาอาหารไว้เลี้ยงแขก แม้กระทั่งการทำไร่ทำนา คนไทยมีประเพณีการลงแขก เพื่อไถนา เก็บเกี่ยวข้าว หรือนวดตีข้าว ซึ่งต่างคนต่างผลัดเปลี่ยนเวียนกันไปช่วยเหลือกันจนงานเสร็จสิ้นลงทั้งหมดพิทยา  ว่องกุล. สร้างสังคมใหม่ :  ชุมชนาธิปไตย-ธัมมาธิปไตย. กรุงเทพฯ : โครงการวิถีทรรศน์, 2542.  หน้า 85
# ประทัด
ประทัด อาจหมายถึง
 ประทัด เครื่องดอกไม้ไฟอย่างหนึ่ง
 ชื่อไม้พุ่ม
 ประทัดจีน ชื่อวิทยาศาสตร์ Russelia equisetiformis
 ประทัดไต้หวัน ชื่อวิทยาศาสตร์ Hamelia patens
 ชื่อตัวละคร
 ประทัด - ตัวละครจากชุดหนังสือการ์ตูนเด็กของสำนักพิมพ์อี.คิว.พลัส
# รีวา สทีนคัมพ์
รีวา สทีนคัมพ์ (19 สิงหาคม ค.ศ. 1983 – 14 กุมภาพันธ์ ค.ศ. 2013) เป็นนางแบบชาวแอฟริกาใต้ เธอได้รับการพบว่าถูกยิงเสียชีวิตที่บ้านของแฟนหนุ่มชื่อออสการ์ พิสโตริอุส ในวันที่ 14 กุมภาพันธ์ ค.ศ. 2013 ซึ่งช่วงที่เธอเสียชีวิต เธอได้ลงนามที่จะปรากฏตัวในรายการโทรทัศน์เรียลลิตี"Oscar Pistorius charged with murder after girlfriend shot dead", The Guardian, 14 February 2013. Accessed 14 February 2013.

 ชีวิตในวัยเด็ก 
สทีนคัมพ์เติบโตขึ้นในเมืองเล็ก ๆ ที่เคปทาวน์ และได้ย้ายไปอยู่กับพ่อแม่ของเธอในช่วงเด็กที่พอร์ตเอลิซาเบท หลังจากนั้น เธอเริ่มศึกษากฎหมายที่มหาวิทยาลัยพอร์ตเอลิซาเบท เธอสำเร็จการศึกษาและได้ทำงานในขั้นต้นในฐานะผู้ช่วยทนาย

 อาชีพ 
ในฐานะนางแบบ สทีนคัมพ์ได้ปรากฏตัวในนิตยสาร FHM และเป็นนางแบบให้กับเครื่องสำอางเอวอนที่ประเทศแอฟริกาใต้ เธอได้รับการจัดให้อยู่ในอันดับที่ 45 ของนางแบบนิตยสาร FHM แอฟริกาใต้ที่เซ็กซี่ที่สุดใน ค.ศ. 2012 

ในช่วงที่เธอเสียชีวิต เธอได้เซ็นสัญญาที่จะปรากฏตัวในรายการโทรทัศน์เรียลลิตีซึ่งเป็นตอนที่มีการถ่ายทำในประเทศจาเมกาในฤดูกาลที่ห้าของรายการ Tropika Island of Treasure สทีนคัมพ์ได้เป็นนางแบบให้แก่บริษัทเครื่องประดับชื่อซิลวานาไดมอนส์ สทีนคัมพ์ยังได้ร่วมลงนามร่วมกับบริษัทเครื่องสำอางเอวอนสำหรับการปรากฏตัวเชิงพาณิชย์ในแอฟริกาใต้

 การเสียชีวิตของรีวา 
ในวันที่ 14 กุมภาพันธ์ ค.ศ. 2013 สทีนคัมพ์VIDEO: Reeva Steenkamp is Oscar Pistorios' Girlfriend (photo, bio, Wiki)ถูกยิงสี่ครั้งที่บ้านแฟนของเธอที่ชื่อออสการ์ พิสโตริอุส และเขาได้ถูกจับกุมในข้อหาฆาตกรรมOscar Pistorius Charged With Murder in South Africa - NYTimes.com

เพื่อนบ้านของออสการ์ พิสโตริอุส กล่าวว่าได้ยินเสียงตะโกนและเสียงกรีดร้องจากบ้านของเขา พวกเขาได้แจ้งว่าได้มีการยิงเกิดขึ้น แพทย์พยายามที่จะช่วยชีวิตเธอ แต่ก็ไม่ประสบผลสำเร็จ โฆษกตำรวจได้รายงานว่าได้มีการเรียกพวกเขาไปที่บ้านในช่วงก่อนหน้านี้ หลังจากที่มีการรายงานว่าได้เกิดเรื่องขึ้นภายในบ้าน
# ชิฟฟอนเค้ก
ชิฟฟอนเค้ก หรือ ชีฟองเค้ก ปัจจุบันเป็นที่นิยมกันมากในกลุ่มผู้ที่ต้องการบริโภคเค้กที่มีไขมันไม่มาก และรสชาติที่ไม่เลี่ยนจนเกินไปและด้วยเอกลักษณ์ประจำตัว นั่นก็คือความนุ่มละมุนละไมอีกทั้งสามารถดัดแปลงรสชาติได้มากและหลากหลาย ทั้งยังขายง่ายต้นทุนต่ำได้กำไรสูง จึงทำให้มีผู้สนใจในการประกอบกิจการเพื่อผลิตและจำหน่ายชิฟฟอนเค้ก หรือ ชีฟองเค้กเป็นจำนวนมาก 
วัตถุดิบที่ใช้ในการทำชิฟฟอนเค้ก
แป้งสาลี ไข่ไก่ น้ำ ไขมัน (น้ำมันพืช)น้ำตาลทราย  ผงฟู  เกลือป่น   กลิ่นรสต่าง ๆ
ที่มา : เบเกอรี่ อร่อยแบบง่ายๆ, บริษัท สำนักพิมพ์แม่บ้าน จำกัด, สำนักพิมพ์แม่บ้าน จำกัด, กรกฎาคม 2553, 124 หน้า (หน้า104-108)
# วิกิท่องเที่ยว
วิกิท่องเที่ยว  เป็นคู่มือท่องเที่ยวออนไลน์สำหรับแหล่งท่องเที่ยวและหัวข้อท่องเที่ยวที่เขียนโดยอาสาสมัคร ชื่อของโครงการนี้ในภาษาอังกฤษประกอบด้วย "Wiki" และ "Voyage" คำภาษาฝรังเศสที่หมายถึงการท่องเที่ยว การเดินทาง